Неаднойчы праваахоўныя органы, кажа Саша, звярталіся да фанацкіх груповак з рознага кшталту прапановамі супрацоўніцтва. У якасці аднаго з прыкладаў — была прапанова адлоўліваць наркадылераў у абмен на цалкам лаяльнае стаўленне да фанацкіх сутычак. Нават ахову сваю прапаноўвалі — маўляў, біцеся пад наглядам, каб вас ніхто не турбаваў! У міліцыі служаць у асноўным мужчыны, міліцыянты — гэта сілавікі, хто, як не яны, зразумее неабходнасць часам паказаць сваю сілу.